Seinabo Sey

Seinabo Sey (født 7. oktober 1990 i Adolf Fredriks församling i Stockholm) er en svensk sanger og låtskriver. Hon slo igjennom med låten «Younger» i 2013.

Tidlig liv 
Seinabo Sey ble født i Södermalm, Stockholm den 7. oktober 1990. Hun er av svensk og gambisk opphav. Hun vokste opp først i Gambia og flyttet senere til Halmstad i en alder av åtte år, og gikk på Östergårdskolens musikkprogram for musikalt begavede barn. Hun er halvsøster til sangeren Fatima Bramme-Sey og radiokommentatoren Amie Bramme Sey.

Da hun var 15 år flyttet Seinabo Sey tilbake til Stockholm for å studere musikk, da særlig soulmusikk, på det estetiske programmet ved Fryshusets gymnasium.

Musikkarriere 
I tyveårsalderen begynte Seinabo å arbeide og turnere med bandet Maskinen og Oskar Linnros. Hun var gjestesanger på låter med hiphopartister som "Stor" (Ulises Infante Azocar), Linda Pira og Looptroop Rockers.

Etter at Sey begynte å arbeide med produsenten Magnus Lidehäll ble debutsingelen «Younger» utgitt i 2013, og ble etterfulgt av singelen «Hard Time». Remixen av «Younger» av den norske discjockeyen Kygo havnet på første plass på den norske VG-lista. Seys singler, som beskrives som soulpop, fikk mye oppmerksomhet, og i 2014 opptrådte hun på Grammisgalan 2014 og på Allsång på Skansen.

I oktober 2014 ble EP'en For Madeleine utgitt. Den er tilegnet og navngitt etter Seys mor. EP'en er produsert av Magnus Lidehäll og komponert av blant andre Salem Al Fakir, Oskar Linnros og Vincent Pontare sammen med Sey selv. Samme måned opptrådte Sey på Dramaten i Stockholm.

I mars 2015 ble EP'en For Maudo utgitt, tilegnet og navngitt etter Seys far. 23. oktober 2015 kom albumet Pretend ut, som var Seinabo Seys første fullengdesalbum. Albumet ble utgitt på plateselskapet Universal.

I september 2018 ble Seinabo Seys andre album I'm a Dream utgitt. På albumet har hun samarbeidet med Magnus Lidehäll, Salem Al Fakir, Vincent Pontare, Oskar Linnros og Isak Alverus som har komponert og produsert.

Sey gjorde sin amerikanske TV-debut hos Conan O'Brien i 2015. Hun opptrådte også på Nobelfesten 2015, på Skavlan og på Danmarks Radios DR's store juleshow. Den 15. august 2015 var Seinabo Sey sommerprater i Sveriges Radio P1. Hun medvirket også i den andre sesongen av Jills veranda i 2015.

Priser
 2014 - Årets gjennombrudd - Musikkforläggernas pris 2014
 2015 - Beste nykommer - Svenske grammies 2015
 2015 - Årets Soul/R&B-artist - Kingsizegalan 2015
 2015 – European Border Breakers Awards (EBBA)
 2016 – GAFFA-prisen 2015 som Årets soloartist.
 2016 – GAFFA-prisen 2015 som Årets hiphop/soul.
 2016 – P3 Guld som Årets artist 2015.
 2016 – Årets pop 2015 på Grammisgalan 2016.
 2016 – Award Awards for Årets liveopptreden (Grammisgalan)
 2018 – Ulla Billquist-stipendiet
 2019 – Årets album 2018 på Grammisgalan
 2019 – Årets tekstforfatter 2018 på Grammisgalan
 2019 – GAFFA-prisen 2018 for Årets liveopptreden.

Diskografi

Studioalbum 
 2015 – Pretend
 2018 – I'm a Dream

EP 
 2013 – Pappas Låt (Remix)
 2014 – Younger (The Remixes)
 2014 – Hard Time (The Remixes)
 2015 – For Madeleine
 2015 – For Maudo

Singler (utvalg)

Referanser

Eksterne lenker 
 
 
 

Svenske sangere
Personer fra Halmstad
Svensker av gambisk opphav